recursal/SuperWikiNEXT-32B huggingface dataset:
**מקלארן 600LT** (באנגלית: **McLaren 600LT**, ר"ת של "**Long Tail**", בתרגום לעברית: "**זנב ארוך**") היא מכונית ספורט במרכב קופה, בעלת שתי מקומות ישיבה, שמיוצרת על ידי מקלארן אוטומוטיב משנת 2018. היא הוצגה ביוני 2018.

היא מבוססת בעיקרה על מקלארן 570s.

עיצוב
-----

העיצוב כמעט ולא שונה מה-570s, מה שכן שונה זה כדי לשפר את כושר האווירודינמית, נוספה כנף אחורית בגודל בינוני. צמיגי הגלגלים מיוצרים על ידי פירלי בייצור מיוחד לדגם. במכונית הגבירה מקלארן את השימוש בסיבי פחמן וגם הוסיפה מושבי קרבון להורדת המשקל.

היא ארוכה ב-73.7 מ"מ מה-570s, ומשקלה הופחת מה-570s ב-96 ק"ג.

מפרט טכני
---------

היא כוללת מנוע בנזין V8 צילינדרים בנפח 3.8 ליטרים המספק כ-600 כוחות סוס ב-7,500 סל"ד ומומנט מרבי של 63.2 קג"מ בין 5,500 ל-6,500 סל"ד. תיבת הילוכים רובוטית דו-מצמדית בעלת שבעה הילוכים. היא מאיצה מ-0 ל-100 קילומטרים לשעה בתוך 2.9 שניות ומגיעה למהירות מרבית של 328 קילומטרים לשעה. צריכת הדלק המשולבת עומדת על 8.2 קלומטרים לליטר.

מקלארן 600LT ספיידר
-------------------

גרסת הגג הנפתח לגרסה הבסיסית, היא הוצגה בתערוכת הרכב של דטרויט בינואר 2019. היא כוללת את אותו עיצוב ואותו מנוע והספק, אך המהירות המרבית שלה היא 324 קמ"ש עם גג סגור או 315 קמ"ש עם גג פתוח. צבע הבסיס למכונית הוא ירוק.

גלריה
-----

* מבט קדמימבט קדמי
* מבט אחורימבט אחורי
* גרסת הספיידר, מבט קדמיגרסת הספיידר, מבט קדמי
* גרסת הספיידר, מבט אחוריגרסת הספיידר, מבט אחורי

קישורים חיצוניים
----------------

ויקישיתוף מדיה וקבצים בנושא **מקלארן 600LT** בוויקישיתוף
* אתר האינטרנט הרשמי של מקלארן 600LT

הערות שוליים
------------

1. ↑  מקלארן חשפה מכונית ספורט חדשה: 600LT, באתר אוטו, ‏02 ביולי 2018
2. ↑  מקלארן מציגה את ה-600LT ספיידר, באתר קארטיוב, ‏21 בינואר 2019
3. ↑  האגס הלוהט: מקלארן 600LT ספיידר, באתר אוטו, ‏21 בינואר 2021

| מקלארן אוטומוטיב |
| --- |
| אישיים | רון דניס - מייסד • מייק פלוויט מנכ"ל החברה • רוברט מלוויל - מנהל עיצוב |  |
| כלי רכב נוכחיים | מקלארן אלבה • מקלארן ספידטייל • מקלארן 570S • מקלארן 765LT • מקלארן 600LT • מקלארן 720S • מקלארן GT • מקלארן סנה • מקלארן סולוס GT |
| כלי רכב לשעבר | מקלארן 675LT • מקלארן 620R • מקלארן 540C • מקלארן P1 • מקלארן 650S • מקלארן MP4-12C • מקלארן F1 |
| חטיבות | מקלארן GT - חטיבת המרוצים של החברה |
| אחר | קבוצת מקלארן (חברת האם) |
**אֶצֶ'ר** (בהונגרית: **Ecser**, בסלובקית: **Ečer**, מילולית: סוג של אלון) הוא כפר במחוז פשט, באזור המטרופוליטני של בודפשט בירת הונגריה. 

הכפר ממוקם דרומית לבודפשט, בסמוך לנמל התעופה הבינלאומי פרנץ ליסט (לשעבר פריהג'), לצד הכביש המהיר M0.

לפי עדויות הכפר היה קיים כבר בשנת 896 בעת שארפאד מנהיג המדיארים כבש את הונגריה ואנשיו קראו למקום על שם סוג האלון הגדל בו. העדות הישירה הראשונה בכתב על קיום הכפר היא מה-15 בדצמבר 1315. במאות ה-16 וה-17 שקע הכפר עקב כיבוש האימפריה העות'מאנית, אך התאושש במאה ה-18.

בכפר חי מיעוט סלובקי קטן.
לפני מלחמת העולם השנייה חיו ביישוב 12 יהודים. איש לא חזר לכפר מהגירוש למחנות השמדה בשנת 1944.

בכפר כנסייה קתולית שנבנתה בשנת 1740.

לכפר להקת ריקודי עם בשם *Ecseri lakodalmas* (חתונת אצ'ר).

האלונים, הכנסייה ולהקת הריקודים מופיעים בסמל הכפר.

מפורסמים שנולדו בכפר
--------------------

* זולטן טרפק (1977) - שחקן כדורסל מקצועי.

ערים תאומות
-----------

הערים התאומות של אצ'ר הן:

* סלובקיהסלובקיה זלאטה קלאסי, סלובקיה
* טורקיהטורקיה קומבאג, טורקיה

קישורים חיצוניים
----------------

ויקישיתוף מדיה וקבצים בנושא **אצ'ר** בוויקישיתוף
* 

* אתר האינטרנט הרשמי של אצ'ר (בהונגרית)
**קדד משולחף** (שם מדעי: *Astragalus spinosus*) הוא צמח עשבוני רב שנתי בצמחיית ארץ ישראל ממשפחת הפרפרניים. גדל בייחוד בבתי גידול יובשניים, כדוגמת נחלים בנגב ובערבה. מין נפוץ באופן יחסי. פורח באביב. ניכר בפרותיו המשולחפים שהעניקו לו את שמו. מצוי בחוף הים התיכון, כרמל, מדבר שומרון, הרי יהודה, מדבר יהודה ובקעת ים המלח, נגב צפוני, נגב והרי אילת, ערבה, בקעת הירדן.

מבנה
----

הצמח בנוי מגבעול מרכזי עגול אליו מחוברים ענפים דקיקים המקנים לו שטח פנים רחב לתפיסת נוזלים. כידוע האקלים במדבר אינו מאופיין במי גשמים רבים לכן מבנה זה מאפשר לו לחיות במדבר הצחיח. פרותיו מצויים בגוון ורדרד הנוטה לוורוד חיוור. הצמח מאופיין בקוצים חדים במיוחד. מבנה העלה מאופיין כתמים. גובהו 30–55 ס"מ. העלה מנוצה, מורכב מ-4–5 זוגות עלעלים.

קישורים חיצוניים
----------------

ויקישיתוף מדיה וקבצים בנושא **קדד משולחף** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* TPL
* EOL
* NCBI
* GBIF
* IPNI
* צמחיית ישראל ברשת
* צמח השדה
 |

הערות שוליים
------------

1. ↑  Elad Oreg, העם הנבחר על ידי עצמו: 3 הערות על בחירה וטרגדיה בת 4000   
The Self Chosen People: 3 Remarks on Choice and a 4000 Years Tragedy, **SSRN Electronic Journal**, 2019 doi: 10.2139/ssrn.3488581
**פרדס** הוא מרכז לחינוך ערכי שהוקם על ידי בוגרי השומר הצעיר שמטרתו לחזק את החינוך החברתי ערכי במסגרות פורמליות ובלתי פורמליות. 

פרדס הוקם בשנת 2003 על ידי בוגרי השומר הצעיר במטרה להרחיב את השפעתם על החברה הישראלית וכמו כן לספק מקור פרנסה נוסף לבוגרי התנועה. בשנים הראשונות פעל תחת תנועת השומר הצעיר אך לאחר שגדל היקף הפעילות הוא עבר לפעול תחת קיבוץ פלך. כיום עובדים בפרדס 10 חברים קבועים ועוד עשרות מדריכים על בסיס לא קבוע. באופן רשמי **פרדס** הוא ענף של קיבוץ פלך, אך בפועל מתנהל כקואופרטיב.

תחומי פעילות
------------

* **פרדס נוער** מתמקד בהעברת סדנאות וסמינרים לבני נוער בשלל נושאים כגון: חברה וכלכלה, דמוקרטיה, מין ומיניות, תרבות הצריכה, החברה הישראלית, שואה וגבורה במסגרת מורשת - בית עדות ע"ש מרדכי אנילביץ' ועוד.
* **פרדס מבוגרים** הוקם בשנת 2012 על ידי חברי קיבוץ פלך ותחומי התוכן המרכזיים שלו כוללים: חינוך ערכי, סמכות הורית, העשרת צוותי מחנכים ועוד.

קישורים חיצוניים
----------------

* 

* אתר האינטרנט הרשמי של פרדס

הערות שוליים
------------

1. ↑  סרט כחול עם שרוך לבן
2. ↑  שיחה על מין בגובה העיניים
3. ↑  הצצה לעולם אחר
פירוש נוסף ערך זה עוסק בכתבת התרבות של "כאן 11". אם התכוונתם לכתבת ומגישה בחדשות עשר, ראו דנה נחום הרמן.

**דנה הרמן** (נולדה ב-16 ביולי 1975) היא עיתונאית ישראלית. כתבת התרבות ובמאית בערוץ כאן 11.

ביוגרפיה
--------

דנה הרמן גדלה בחולון ולמדה בתיכון ע"ש מיטרני. בתחילת דרכה המקצועית עסקה הרמן בדוגמנות, היא זכתה במקום השני בתחרות "תגלית השנה". את הקריירה הטלוויזיונית היא החלה בהנחיית התוכנית "סקר הסקס הגדול" ששודרה ב-2002 בערוץ YTV. ב-2003 הגישה את "פריים טיים", רצועת התרבות היומית של ערוץ +yes (כיום yes stars 1). כן הגישה את "לילה בכפר" (2004) - תוכנית לייט נייט בערוץ 24, ושימשה מנחה בערוץ הילדים.

בהמשך הגישה בערוץ הראשון את "טלסינמה" (2004–2006) - תוכנית הקולנוע של הערוץ; "מהשורה הראשונה" בימי חמישי; פינת תרבות ב"הלילה יענקל'ה לאן" שבהגשת יעקב מנדל; "זמן אוויר" (2006) - תוכנית תרבות בערוץ; ו"תרבות היום" - מגזין הבידור והתרבות של הערוץ (2010). ב-2008 הצטרפה לחטיבת החדשות של הערוץ הראשון ככתבת התרבות של "מבט".

באוקטובר 2005 הנחתה את אירוע ספיישל מצעד האהבה, ששודר בשידור חי מתל אביב.

הרמן שימשה ב-2005 ו-2006 כמנקדת של ישראל בתחרות האירוויזיון. ב-2005 נבחרה להוביל את קמפיין ויסקי "בלנטיין" יחד עם הכדורגלן ג'ובאני רוסו.

בעבר כתבה וערכה במגזינים העוסקים בתרבות, כ"פנאי פלוס", "GO",‏ "DJ העיר" (מוסף הקלאבינג של רשת שוקן), ושימשה כסגנית-עורכת מגזין "לילה". כן עבדה ככתבת בג'רוזלם פוסט, וב-2010 החלה לעבוד ככתבת הארץ באירופה למשך מספר שנים.

ב-2017, עם הקמת תאגיד השידור הישראלי הצטרפה אליו הרמן ככתבת התרבות. היא הגישה בין היתר מספר פעמים את התוכנית "מועדון תרבות". כיום היא כתבת מגזין ב"חדשות השבת" שבהגשת מיכל רבינוביץ'.

בעבר, הייתה הרמן בת הזוג של אריאל מרגלית. מאז 2011, בן זוגה הוא יאיר טרצ'יצקי, יו"ר ארגון העיתונאים בישראל ומייסד "התנועה לעיתונות ציבורית". השניים מתגוררים בתל אביב והורים לשניים.

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **דנה הרמן** |
| ויקישיתוף תמונות ומדיה בוויקישיתוף: **דנה הרמן** |

* דנה הרמן, ברשת החברתית טוויטר
* דנה הרמן, באתר הארץ
* רחלי רוטנר, רייטינג, דודה שיק, nrg‏, 14 במרץ 2009
* דפנה לוסטיג וינאי יחיאל, ענייני פנים, דנה הרמן, באתר הארץ, 26 במרץ 2011

הערות שוליים
------------

1. ↑  כ- 50,000 צפו בשידור החי של מצעד האהבה באתר האינטרנט "לילה", באתר Allmarketing
2. ↑  שלומי לאופר, שחר של יום חדש, באתר nrg,‏ 10 במאי 2005
3. ↑  דנה הרמן משתכרת, באתר וואלה!‏, 13 בינואר 2005
4. ↑  קחי מעיל, יהיה לך קר, באתר וואלה!‏, 10 בינואר 2010
5. ↑  נועה פרייס‏, בתאגיד ממשיכים להחתים: עורך המשנה של המהדורה וכתב הפלסטינים - מערוץ 1, באתר וואלה!‏, 18 באפריל 2017
6. ↑  אהרון גולדברג, גיא פרחי, רות פרל־בהריר, מיוחד לט"ו באב: הכירו את הפאוור קאפלז של תל אביב - חלק ראשון, באתר "Time Out ישראל", 2 באוגוסט 2017
**קגאלמה מוטלנטה** (באנגלית: **Petrus Kgalema Motlanthe**; נולד ב-19 ביולי 1949) כיהן כנשיא דרום אפריקה וכסגנו של הנשיא ג'ייקוב זומה.

ביוגרפיה
--------

מוטלנטה נולד בפרברי העיר יוהנסבורג וגדל בסווטו. בשנות ה-20 לחייו עבד עבור עיריית יוהנסבורג וגויס על ידי "חנית האומה" (Umkhonto we Sizwe), הזרוע הצבאית של תנועת הקונגרס הלאומי האפריקני. מוטלנטה עסק במעשי חבלה ובהברחות פעילים דרך הגבול עם סווזילנד. ב-1976 הוא נעצר על ידי משטר האפרטהייד. לאחר 11 חודשים במעצר, נשלח למאסר בכלא ברובן איילנד למשך 10 שנים. לאחר שחרורו בלט מוטלנטה כמנהיג איגוד עובדים, ועמד בראש ארגון הכורים הלאומי משנת 1992.

בין השנים 1997 ו-2007 שימש כמזכ"ל מפלגת הקונגרס הלאומי האפריקאי עד שנבחר בדצמבר לסגנו של נשיא המפלגה, ג'ייקוב זומה. במאי 2008 נכנס מוטלנטה לפרלמנט של דרום אפריקה, וביולי מונה לשר בלי תיק, חבר בקבינט של תאבו מבקי. לאחר התפטרותו של מבקי בספטמבר 2008, נבחר מוטלנטה לנשיא המכהן בפועל. מינויו נועד לאפשר העברת שלטון שקטה לזומה, לאחר הבחירות הכלליות שנקבעו לאפריל 2009. לאחר היבחרו של זומה מונה מוטלנטה לתפקיד סגן הנשיא וכיהן בתפקיד עד פרישתו במאי 2014.

חיים אישיים
-----------

מוטלנטה נשוי בשנית ואב לשלושה ילדים מרעייתו הראשונה.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **קגאלמה מוטלנטה** |

* קגאלמה מוטלנטה, באתר אנציקלופדיה בריטניקה (באנגלית)

| נשיאי דרום אפריקה |
| --- |
| חוקת 1961 (תפקיד ייצוגי) | צ'ארלס רוברטס סווארט • תאופילוס אבנהעזר דונגס • ז'וזואה פרנסואה נודה • יאקובוס יוהנס פושה • יוהאנס דה קלרק • ניקולאס יוהאנס דידריקס • מרה פיליון • ג'ון פורסטר • מרה פיליון |
| חוקת 1983 (תפקיד ביצועי) | פיטר וילם בותה • כריס היוניס • פיטר וילם בותה • פרדריק וילם דה קלרק |
| חוקת 1996 (תפקיד ביצועי) | נלסון מנדלה • תאבו מבקי • קגאלמה מוטלנטה • ג'ייקוב זומה • סיריל רמפוזה |

|  |  |
| --- | --- |
| בקרת זהויות עריכת הנתון בוויקינתונים | 
* GND: 1042731500
* ISNI: 0000 0000 7276 7711
* LCCN: no2009187354
* NTA: 340393920
* SUDOC: 179836188
* VIAF: 103068372
* WorldCat: lccn-no2009187354

 |
סר **גלאדווין ג'ב** (באנגלית: **Sir Hubert Miles Gladwyn Jebb**‏; 25 באפריל 1900 – 24 באוקטובר 1996), היה פוליטיקאי ודיפלומט בריטי שכיהן כמזכיר הכללי הזמני הראשון של האו"ם.

חייו האישיים
------------

גלאדווין ג'ב נולד בחבל יורקשייר שבבריטניה. הוא התחנך תחילה באיטון קולג', ואחר כך באוניברסיטת אוקספורד, שם קיבל תואר ראשון בהיסטוריה. בשנת 1929 נישא לסינתיה, אם שלושת ילדיו: מיילס, ונסה וסטלה.

קריירה דיפלומטית
----------------

ג'ב החל את הקריירה הדיפלומטית שלו בטהראן, ב-1924. לאחר מכן קודם לתפקיד דיפלומטי ברומא. עם סיום תפקידו מונה למזכיר הראשי של מנכ"ל משרד החוץ הבריטי בלונדון.

בעת מלחמת העולם השנייה מילא שורת תפקידים חשובים בממשלה הבריטית, בהם תת-מזכיר משרד האוצר לענייני תקציב המלחמה במשך שנתיים (מאוגוסט 1940), ראש המחלקה לשיקום ובנייה מחדש (משנת 1942), וב-1943 מונה ליועץ לשר החוץ. במסגרת תפקידו האחרון השתתף בוועידות שכונסו עם סיומה של המלחמה: (ועידת טהראן, ועידת יאלטה וועידת פוטסדאם).

### מזכ"ל האו"ם

באוקטובר 1945 מונה למזכיר הכללי בפועל של ארגון האומות המאוחדות שהוא לקח חלק בהקמתו. הקמת האו"ם הושתתה על ארגון חבר הלאומים שהיה קיים מאז סיומה של מלחמת העולם הראשונה ב-1919. מעשית הוא היה החולייה המקשרת בין המזכיר הכללי האחרון של ארגון חבר הלאומים, האירי שון לסטר.

ג'ב כיהן בתפקיד חמישה חודשים בלבד והכין את הקרקע לכהונתו של המזכ"ל הבא - הנורווגי טריגווה לי.

### קריירה פוליטית

עם חזרתו של ג'ב למולדתו, הוא שירת בממשלתו של ארנסט בווין ומונה ליועץ מיוחד. במסגרת תפקיד זה, בתקן של שגריר, השתתף בשיחות בריסל, שהיוו בסיס להקמתו של האיחוד האירופי. ב-1950 מונה לכהונה בת ארבע שנים כנציגה של בריטניה באו"ם, וב-1954 מונה לשגריר בריטניה בפריז. ב-1960 סיים את תפקידו בצרפת וחזר לבריטניה.

ג'ב זכה למספר אותות כבוד והוקרה:

* אביר מפואר במסדר מיכאל הקדוש וג'ורג' הקדוש (1954, בריטניה)
* אביר הצלב הגדול של המסדר הוויקטוריאני המלכותי (1957, בריטניה)
* מסדר האמבט (1947, בריטניה)
* אות לגיון הכבוד (1957, צרפת)

קישורים חיצוניים
----------------

ויקישיתוף מדיה וקבצים בנושא **גלאדווין ג'ב** בוויקישיתוף
* גלאדווין ג'ב, באתר "Find a Grave" (באנגלית)

| האומות המאוחדותהאומות המאוחדות מזכ"לי האומות המאוחדות |
| --- |
|  |  |  |  |  |  |  |  |  |  |
| בריטניהבריטניה גלאדווין ג'ב (זמני) | נורווגיהנורווגיה טריגווה לי | שוודיהשוודיה דאג המרשלד | בורמהבורמה או תאנט | אוסטריהאוסטריה קורט ולדהיים | פרופרו חוויאר פרז דה קוויאר | מצריםמצרים בוטרוס בוטרוס ראלי | גאנהגאנה קופי אנאן | קוריאה הדרומיתקוריאה הדרומית באן קי-מון | פורטוגלפורטוגל אנטוניו גוטרש |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007305246405171
* BnF: cb12186268w (data)
* CiNii: DA05111643
* GND: 10739054X
* ISNI: 0000 0001 1444 8752
* LCCN: n50039014
* NARA: 24331315
* NKC: jx20090113003
* NLA: 35127201
* NLK: KAC2018O6903
* NLP: A35676590
* NTA: 075240017
* RERO: 02-A000093920
* SNAC: w6pk0f99
* SUDOC: 030451051
* Trove: 834481
* UKPARL: mgKIxHA7
* VIAF: 56654234
* WorldCat: lccn-n50039014

 |
**דנה לוי** (נולדה ב-10 בספטמבר 1975) היא זמרת-יוצרת, מוזיקאית ומלחינה ישראלית.

ביוגרפיה
--------

נולדה וגדלה ברמת גן. במשך שנים רבות מילדותה ועד אחרי צבא רקדה בלט קלאסי ומודרני. מגיל צעיר היא כותבת שירים, סיפורים קצרים ופרוזה.

בגיל 22 החלה לוי לנגן, להלחין ולשיר. למדה שנה בבית הספר למוזיקה "רימון", שם הרכיבה את להקתה הראשונה – להקת "ננה". עם להקת "ננה" הופיעה במשך שנה ברחבי ישראל בביצוע שירים מקוריים בעברית שלה ושל הזמרת השנייה, אדוה ליה ישראל.

ב-2006 הקליטה דנה לוי את Grace, הסינגל הראשון שלה.

בשנים 2009–2010 הייתה שותפה במשותף עם היוצר אוהד בר, כמלחינה, כותבת ומבצעת בפרויקט "האלכימיסט" של נטי (נטע) וייסמן. וייסמן הוציא את הפרויקט כאלבום ולוי שרה שם ארבעה שירים, ששניים מהם נכתבו והולחנו על-ידה.

לוי תרמה קולות לאלבומים שונים, ביניהם "עבודת בית" של נתי אורנן.

ביוני 2012 יצא אלבום הבכורה שלה LOOK AT I, אותו הפיקה ביחד עם יונתן דגן (J.Viewz) ואורי קליינמן. את יציאת האלבום ליוותה בהופעות של שירים מתוכו. האלבום כולל עשרה שירים בשפה האנגלית והוא נושא את שמו של אחד משיריו. את כל שירי האלבום כתבה, הלחינה ושרה דנה. באלבום שיתפו פעולה הפסנתרן רוסלן סירוטה, המוזיקאי יוני פוליקר, החצוצרן ארתור קרסנובייב מלהקת "התפוחים" והמתופף איסר טננבאום מלהקת "רוקפור". בכתבה באתר Mynet מנה גיא בניוביץ' את LOOK AT I כאלבום הבכורה הטוב של שנת תשע"ב וכאחד מעשרת האלבומים הטובים של השנה. שירי האלבום, ובעיקר השיר Galaxy, הושמעו רבות ברדיו 88FM.

קישורים חיצוניים
----------------

ויקישיתוף מדיה וקבצים בנושא **דנה לוי** בוויקישיתוף
* אתר האינטרנט הרשמי של דנה לוי
* רגע לפני פריצה: דנה לוי - ראיון, באתר עכבר העיר, 25 ביולי 2012
* ביקורת הופעה | דנה לוי, בבלוג SHIRA.T: A Music Blog for Music Addicts,‏ 7 בדצמבר 2012
* גיא בניוביץ', הופעה: דנה לוי בתיאטרון תמונע, באתר כלכליסט, 9 בספטמבר 2012
* דנה לוי: רוצה לראות את משה רבנו, באתר Mynet,‏ 4 בספטמבר 2012

הערות שוליים
------------

1. ↑  גיא בניוביץ', "10 האלבומים הישראלים של השנה", באתר Mynet,‏ 16 בספטמבר 2012
**ססאר גונסאלס נבאס** (בספרדית: **César González Navas**; נולד ב-14 בפברואר 1980 במוסטולס שבספרד) המכונה כ**קיסר נבאס** (ברוסית: Це́зарь На́вас) הוא כדורגלן עבר ספרדי ששיחק בעמדת הבלם ברובין קאזאן עד לפרישתו מכדורגל.

קריירת מועדונים
---------------

### ספרד

נבאס עבר את האקדמיה של ריאל מדריד, אך לא הופיע אף משחק בהרכב הקבוצה הראשונה. הוא שיחק 4 עונות בריאל מדריד קסטיליה שבסגונדה ב'. ערך הופעת בכורה בליגת העל הספרדית בעונה 2004/05 במדי מאלגה בה שיחק 2 עונות, זה קרה בניצחון ביתי מול לבאנטה ב-12 בדצמבר 2004.

בינואר 2007 עזב בהשאלה את מלאגה שירדה לליגה השנייה לז'ימנסטיק טרגונה מליגת העל שבסוף העונה גם ירדה לסגונדה. אחרי החזרה למלאגה, ססאר נסע להיבחן באיפסוויץ' טאון, אך הוא לא הוחתם בשל פציעה. מאוחר יותר נבאס ביצע מעבר לראסינג סנטנדר.

### רוסיה

ב-20 בפברואר 2009 נבאס חתם ל-3 שנים ברובין קאזאן תמורת 2 מיליון יורו. הוא הופיע לראשונה במדי רובין ב-7 במרץ 2009 בהפסד 2:1 בסופרקאפ מול צסק"א כאשר שיחק 120 דקות.

ב-10 ביולי 2015 נבאס עזב את רובין כשחקן חופשי וב-12 ביולי חתם על חוזה לשנה ברוסטוב.

ב-2017 חזר לרובין קאזאן ובפברואר 2019 הכריז על פרישתו ממשחק פעיל.

תארים
-----

קבוצתיים
* רוסיהרוסיה **רובין קאזאן**
	+ אליפות רוסיה: 2009
	+ מקום שלישי בליגת העל הרוסית: 2010
	+ הסופר קאפ הרוסי (2): 2010, 2012
	+ הגביע הרוסי: 2012
* רוסיהרוסיה **רוסטוב**
	+ מקום שני בליגת העל הרוסית: 2015/16

אישיים
* הבלם המרכזי השני הטוב ביותר ברוסיה - 2009
* הבלם המרכזי השלישי הטוב ביותר ברוסיה - 2010

קישורים חיצוניים
----------------

ויקישיתוף מדיה וקבצים בנושא **ססאר נבאס** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר FootballDatabase.eu
* סטטיסטיקות ופרופיל באתר התאחדות הכדורגל הרוסית (ברוסית)
* דף השחקן באתר הרשמי של רוסטוב (ברוסית)
**פרדריק** (באנגלית: **Frederick**) היא עיר במרילנד שבארצות הברית. העיר נחשבת לפרשת דרכים חשובה באזור. כיום מתגוררים בפרדריק כ-65,000 תושבים, והיא העיר השנייה בגודלה במדינה לאחר בולטימור. ישנן מחלוקות לגבי מקור שם העיר, אך היא ככל הנראה קרויה על שם פרידריך השני, מלך פרוסיה או פרדריק, נסיך ויילס.

מבין תושבי העיר הידועים ניתן למנות את ג'ו אלכסנדר, מייקל ביזלי, רוג'ר טוני, קלייר מקרדל וטרנס מוריס.

היסטוריה
--------

עוד לפני הגעת האירופאים, אזור פרדריק היווה פרשת דרכים עבור האינדיאנים. בשנת 1730 הוקמה ההתיישבות האירופאית הראשונה בסביבה, מצפון לפרדריק. בשנת 1745 החלה ההתיישבות בפרדריק עצמה. בסוף המאה ה-18 העיר היוותה נתיב הגירה חשוב למהגרים מגרמניה ׁ(במיוחד אוונגליסטים ולותרנים), סקוטלנד, צרפת ומאוחר יותר גם מאירלנד. בשנים שלאחר מכן העיר הפכה למרכז משפטי ומסחרי חשוב. במהלך המאה ה-19 העיר הייתה ידועה במיוחד בשל הפלורליזם הדתי שבה. בשנת 1818 הוקמה כנסייה מתודיסטית מעורבת ללבנים ולאפרו-אמריקאים. בנוסף על כך, פרדריק הפכה למקור ייצוא נרחב של זהב, נחושת, אבן גיר, שיש, ברזל ומינרלים אחרים. בשנת 1831 נחנכה תחנת הרכבת המקומית.

בשנת 1861 העיר שימשה לזמן קצר כעיר הבירה של מרילנד. באותה השנה מספר מחוקקים מקומיים ניסו (ללא הצלחה) להביא את המדינה לפרישה מהאיחוד ולהצטרפות לקונפדרציית המדינות של אמריקה. בגלל מיקומה, פרדריק הפכה למקום אסטרטגי מאוד. במהלך מלחמת האזרחים האמריקנית עבדים רבים ברחו דרך העיר לעבר הצפון ולאחר מכן הצטרפו לצבא האיחוד כנגד צבא הקונפדרציה. במהלך המלחמה הוקמו בתי חולים רבים בעיר שטיפלו בפצועים משני הצדדים. בדרכו לפגישה עם הגנרל ג'ורג' מקללן, הנשיא אברהם לינקולן עבר בעיר ואף נשא בה נאום קצר. לאורך כל שנות מלחמה העיר הייתה מוקד לעימותים ולמתיחות בין הכוחות השונים, וביולי 1864 צבא הקונפדרציה תקף את העיר ובזז ממנה כ-200 אלף דולר (3.13 מיליון דולר ב-2017).

הקהילה היהודית בעיר נוסדה באמצע המאה ה-18, וקהילה זו התפתחה מאוד באמצע המאה ה-19.

דמוגרפיה
--------

לפי מפקד האוכלוסין שנערך בשנת 2010, מתגוררים בעיר כ-65,239 תושבים בכ-27,000 משקי בית. ההרכב הגזעי של העיר הוא: 61% לבנים, 18.6% אפרו-אמריקאים, 0.2% אינדיאנים, 5.8% אסייתים, וכ-14.4% היספנים. כמעט 4% מאוכלוסיית העיר היו משני גזעים או יותר.

קישורים חיצוניים
----------------

ויקישיתוף מדיה וקבצים בנושא **פרדריק** בוויקישיתוף
* 

* אתר האינטרנט הרשמי של פרדריק (באנגלית)
* פרדריק, באתר אנציקלופדיה בריטניקה (באנגלית)

| דגל מרילנדדגל מרילנד מדינת מרילנד |
| --- |
| בירת המדינה | אנאפוליס |  |
| אזורים גאוגרפיים | הרי אלגייני • הרי הבלו רידג' • המטרופולין של וושינגטון ובולטימור • מפרץ צ'ספיק • עמק קמברלנד • עמק דלאוור |
| היישובים הגדולים ביותר | בולטימור • פרדריק • רוקוויל • גיית'רסבורג • בואי • הייגרסטאון • אנאפוליס • קולג' פארק • סולסברי • לורל • גרינבלט • קמברלנד • וסטמינסטר • היאטסוויל • טקומה פארק • אברדין • האבר דה גרייס • קיימברידג' • ניו קרולטון • פרוסטבורג |
| נושאים נוספים | מחוזות • סמלים • היסטוריה • דמוגרפיה • יהדות מרילנד • ספורט |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007554791305171
* GND: 4361167-9
* LCCN: n79126845
* MusicBrainz: 5d7e53d5-540b-4414-bf5f-bb6b099c4b45
* NARA: 10046286
* SUDOC: 196450217
* VIAF: 149559477
* WorldCat: lccn-n79126845

 |
ניצנים בתפרחת שום משולש
 **שׁוּם מְשֻׁלָּשׁ** (שם מדעי: ***Allium neapolitanum***; מכונה גם: Naples Garlic) הוא גאופיט, הנמנה עם הסוג שום. נוף הצמח מתפתח מבצל. למין זה תפרחת אופיינית לסוג, צבע עלי העטיף לבן.

עמוד התפרחת הוא בגובה 20 עד 50 ס"מ. הגבעול עשוי מצלעות בולטות - בקוטר של ס"מ אחד עד שתים - וחתך הגבעול נראה משולש, ומכאן שמו. תכונה זו מבדילה אותו מהמין הקרוב שום שעיר, שפרחיו לבנים אף הם, אך חתך הגבעול הוא מעוגל.

לפרחים ולעלים "טעם שום" חריף. הצמח גדל בבתי גידול מופרעים, עתירי חנקן, לרוב במקומות מוצלים. כמו כן הוא גדל בבתה ובגריגה, במיוחד בחבל הים-תיכוני. לרוב, גדל מין זה בקבוצה של מספר פרטים. הוא פורח בחודשים פברואר עד מאי.

השום המשולש מאופיין לעומת מיני השום האחרים בכך שזירי האבקנים שווים פחות או יותר זה לזה. עלי העטיף מפושקים לרוחה ולבנים כחלב עם או בלי עורק ורדרד בגבם.

למין יש תת-מין הנקרא "שום ארץ ישראלי"

תפוצה עולמית
------------

הצמח גדל באופן טבעי באזורים הבאים: דרום אירופה: ספרד ופורטוגל, ובאיים: טנריפה, מדיירה וקורסיקה, צפון אפריקה, המזרח התיכון.

שימוש כלכלי
-----------

לשום המשולש יש גם אספקט כלכלי במקומות אחדים: במקסיקו בתור תוסף למזון. במקומות אחרים בתור קישוט וכן נמצא שהוא עלול לפגוע בסביבה.

בשתי מדינות בדרום ארצות הברית, ארקנסו וקליפורניה הוא הוכרז כמין פולש, דהיינו: תפוצתו גורמת נזק משמעותי לאדם ולסביבה.

באוניברסיטת נאפולי בודדו מהצמח ארבעה מרכיבים שעשוי להיות להם שימוש רפואי.

קישורים חיצוניים
----------------

ויקישיתוף מדיה וקבצים בנושא **שום משולש** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* TPL
* EOL
* ITIS
* NCBI
* GBIF
* IPNI
* צמחיית ישראל ברשת
* צמח השדה
* Tropicos
 |

הערות שוליים
------------

1. ↑  אבי שמידע, דוד דרום, "מדריך פרחי הבר בישראל", הוצאת כתר, ירושלים, 1986 עמ' 42
2. ↑  מיכאל זהרי, מדריך חדש לצמחי ישראל, הוצאת עם עובד 1986 עמ' 445
3. ↑  Plants Profile for Allium neapolitanum (white garlic), plants.usda.gov
4. ↑  מקור
**סֶסְטוֹס** (ביוונית: Σηστός, בלטינית: **Sestus**) הייתה עיר יוונית עתיקה בכרסונסוס התראקי, חצי האי גליפולי של ימינו. היא שכנה לחופי ההלספונטוס, ממול אבידוס, והייתה ביתה של הֶרוֹ, גיבורת האגדה אודות הרו ולאנדרוס, שחיה על פי המסופר במגדל-מצודה המשקיף אל הים. העיר הוקמה על ידי מתיישבים איולים מלסבוס.

כאן חצה ב-480 לפנה"ס צבא קסרקסס את המצר על גבי שני גשרי סירות בדרכו אל ארץ יוון; ובאותו מקום, ב-334 לפנה"ס, עברו מרבית חייליו של אלכסנדר הגדול בסירות את המצר מצדו האירופי אל אסיה הקטנה.

ב-480/479 לפנה"ס, אחרי ניצחונותיהם על הפרסים בקרבות פלטאיה ומיקאלה, הטילו היוונים מצור על העיר שהוחזקה על ידי חיל מצב פרסי והיא נפלה לידיהם. לנפילת ססטוס הייתה חשיבות כפולה: אחיזת הפרסים בהלספונטוס נתערערה, וכתוצאה מכך נשלל מצבאם מעבר נוח אל יוון האירופית וסולק האיום על נתיב המסחר הימי של אתונה עם נמלי הים השחור. 

ב-1810 שחזר לורד ביירון את מעללו של לאנדרוס, חצה בשחייה את המצר בארבע שעות ואחר כך כתב את הפואמה אודותיו. מדי שנה מתקיים במקום משחה להנצחת האירוע.

מן העיר עצמה נותרו שרידים מעטים בלבד.

קישורים חיצוניים
----------------

ויקישיתוף מדיה וקבצים בנושא **ססטוס** בוויקישיתוף

הערות שוליים
------------

1. ↑  הפואמה ב-Wikisource
2. ↑  רשימה בעיתון *The Guardian*, 30 September 2007

|  |  |
| --- | --- |
| בקרת זהויות עריכת הנתון בוויקינתונים | 
* GND: 4054646-9
* VIAF: 244080702
* WorldCat (עם VIAF): 244080702

 |
**חואן רמון אפיטייה-דְיוֹוֶה רוץ'** (בספרדית: **Juan Ramón Epitié-Dyowe Roig**; נולד ב-12 באוקטובר 1976) הוא כדורגלן עבר מגינאה המשוונית ששיחק בעמדת החלוץ.

קריירת מועדונים
---------------

אפיטייה התחיל את הקריירה שלו בפנה בקבוצות כדורגל מקומיות במנרסה, עיר הולדתו ובשנת 1995 הצטרף לפלאמוס מהליגה הרביעית. לאחר מכן שיחק בקאסטיון ובחטאפה ובגיל 22 הצטרף לקבוצת המילואים של ריאל מדריד וממנה עבר לזו של דפורטיבו אלאבס ב', אך לא זכה להגיע לקבוצות הראשונות של שני המועדונים.

בתחילת קיץ 2003, אפיטייה סיכם בבני יהודה תל אביב ושיחק במדיה משחק אחד במסגרת גביע הטוטו, אך כעבור זמן קצר חתם במ.ס. אשדוד.

בעונת 2004/2005, אפיטייה חתם בדפורטיבו אלאבס והפעם שיחק בקבוצה הראשונה. אפיטייה, היה שותף לעליה של הקבוצה ללה ליגה בסיום העונה, אך כעבור זמן קצר לאחר מכן שוחרר מאלאבס וחזר לקדנציה שנייה בקאסטיון.

בינואר 2007 חזר לאלאבס, אך כעבור זמן קצר הושאל לקליפורניה ויקטורי.

קריירה בינלאומית
----------------

אפיטייה נולד בספרד להורים שמוצאם מגינאה המשוונית, ובזכות מוצא הוריו החליט לייצג את נבחרת גינאה המשוונית.

ב-11 באוקטובר 2003, אפיטייה ערך את הופעת הבכורה שלו בנבחרת בניצחון 0-1 נגד טוגו במסגרת מוקדמות מונדיאל 2006. ב-3 בספטמבר 2006, אפיטייה כבש את שער הבכורה שלו בנבחרת בניצחו 1-2 נגד ליבריה (שער הניצחון נכבש על ידי רודולפו בודיפו בדקות האחרונות של המשחק).

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר National Football Teams

הערות שוליים
------------

1. ↑  משה גוזגל, אשדוד: פאפואה ואפיטייה חתמו לעונה, באתר ynet, 9 בספטמבר 2003
מלחמת העולם השנייה החזית המזרחית במהלך 1945
התקפות פומרניה ושלזיה
**המתקפות השלזיות** היו שתי התקפות נפרדות שבוצעו בפברואר ובמרץ 1945 על ידי הצבא האדום הסובייטי נגד הוורמאכט בחזית המזרחית במלחמת העולם השנייה כדי להגן על אגפי הצבא האדום במהלך ההתקדמות לברלין כדי למנוע התקפת נגד גרמנית. זה עיכב את המתקפה האחרונה לכיוון ברלין בחודשיים.

ההתקפות
-------

מתקפת שלזיה התחתית נמשכה בין 8 ל-24 בפברואר 1945, ומתקפת שלזיה העילית בין 15 ל-31 במרץ. שני המבצעים נועדו לאגף את ההתקדמות הסובייטית העיקרית על ברלין, דחקו את הוורמאכט משלזיה.

לפי מידע סובייטי, הגרמנים איבדו 54,000 חיילים: 40,000 הרוגים ו-14,000 שבויים במתקפת שלזיה העילית.

החזית האוקראינית הראשונה בפיקודו של איוואן קונייב - לאחר שהשלימה את מתקפת ויסלה-אודר - התקדמה מערבה לכיוון שלזיה במטרה העיקרית להגן על האגף השמאלי של החזית הבלארוסית הראשונה, שדחפה לכיוון ברלין. באופן דומה, על מתקפת פומרניה המזרחית של החזית הבלארוסית השנייה בצפון הוטלה המשימה להגן על האגף הימני של החזית הבלארוסית הראשונה.

עיכוב
-----

בשל הצורך לאבטח את האגפים התעכבה עד אפריל המתקפה האחרונה של הסובייטים לכיוון ברלין, שתוכננה במקור לפברואר. עד אמצע אפריל, מתקפת פומרניה המזרחית - שבוצעה על ידי החזית הבלארוסית השנייה, וגורמי החזית הבלארוסית הראשונה - הצליחה במטרותיה, והגיעה לעיר הנמל הגרמנית החשובה שטטין (כיום שצ'צ'ין).

מניעים
------

החלטתו של יוסיף סטלין לדחות את המתקפה לכיוון ברלין מפברואר עד אפריל 1945 הייתה נושא למחלוקת בקרב גנרלים סובייטים והיסטוריונים צבאיים, כאשר צד אחד טען כי בפברואר היה לסובייטים סיכוי לכבוש את ברלין הרבה יותר מהר ועם הרבה פחות. אבדות, והשני בטענה שהאפשרות של יחידות גרמניות גדולות (שרידי מערכת הביצורים הצ'כית) שנותרו על האגפים יכלה להביא למתקפת נגד גרמנית מוצלחת ולהאריך עוד יותר את המלחמה. מטרתו של סטלין לעכב את ההתקדמות על ברלין הייתה כנראה פוליטית, שכן היא אפשרה לו לכבוש חלקים ניכרים מאוסטריה במתקפת וינה.

הערות שוליים
------------

1. ↑  "Основные операции Советских Вооруженных Сил в ВОВ, начавшиеся в 1945 году".
שולמית כצנלסון מקבלת את פרס ישראל 1986שולמית כצנלסון מקבלת את פרס ישראל 1986
**שולמית כצנלסון** (17 באוגוסט 1919 – 6 באוגוסט 1999) הייתה מחנכת ישראלית, מייסדת ומנהלת אולפן עקיבא, כלת פרס ישראל למפעל חיים בחינוך (1986) ומועמדת לפרס נובל לשלום.

ביוגרפיה
--------

שולמית כצנלסון, בתם של בת שבע (אשת ציבור וחברת הכנסת) וראובן כצנלסון (ממניחי היסוד לרפואה הציבורית ולעבודה הסוציאלית בארץ), נולדה ב-1919 בז'נבה שבשווייץ, שם שהו הוריה באותה עת לצורך לימודיהם, ובהיותה בת שנתיים חזרו עמה ארצה והתיישבו בירושלים. אחיה הצעיר הוא שמואל תמיר, שר המשפטים לשעבר, ובין דודיה ודודותיה מצויים אברהם קצנלסון, מחותמי מגילת העצמאות, יוסף כצנלסון, ממנהיגי התנועה הרוויזיוניסטית וממקימי האצ"ל, ורחל כצנלסון, אשת ציבור ואשתו של איש הציבור, הסופר וההיסטוריון נשיא המדינה זלמן שזר.

בסיום לימודיה בגימנסיה רחביה בירושלים למדה כצנלסון בבית הספר לעבודה סוציאלית ולמדה לימודי תואר שני בחינוך באוניברסיטת מישיגן ובמרכז הבינלאומי הקווייקרי שליד פילדלפיה. לאחר סיום לימודיה החלה בעבודה כמורה בכפר הנוער מאיר שפיה ומאוחר יותר בבית הספר היסודי "לדוגמה" בתל אביב.
במהלך שנות ה-40 הייתה בין חברי האצ"ל.

בשנת 1951 הקימה כצנלסון את אחד האולפנים הראשונים בישראל, אולפן עקיבא בנהריה. היא עברה מאוחר יותר לנתניה והעבירה את האולפן לשם. 
האולפן קלט אליו עולים חדשים לצד תושבים ותיקים, תיירים שביקשו ללמוד עברית וערבים. לימוד השפה העברית לווה בשיעורי מורשת וידיעת הארץ, ולאחר מלחמת ששת הימים הוצע לצידה גם לימוד השפה הערבית. באולפן הוכשרו בשפה הערבית, בין היתר, מורות חיילות וצוערי המכללה לביטחון לאומי. בעקבות פועלה זה מונתה כצנלסון לוועדה הבין-דתית שבמסגרת משרד החינוך. כצנלסון עמדה בראש האולפן עד פרישתה לגמלאות עקב בריאות לקויה בשנת 1996.

כצנלסון הייתה לנציגת משרד החינוך והבונדס בכינוסים בינלאומיים וטיפחה באופן רשמי את הקשר עם קהילת המקויה ביפן. בשנת 1972 השתתפה בכינוס אונסק"ו, ובשנת 1996 הוזמנה לקונגרס האמריקאי.
בעקבות פרישתה מניהול אולפן עקיבא ב-1996 המשיך אפרים לפיד, מתלמידי כיתתה הראשונה, בתפקיד זה.

פעילותה להחייאת והנחלת השפה העברית לצד טיפוח פלורליזם תרבותי ודו-קיום זכו להוקרה בקבלתה את פרס ישראל למפעל חיים בחינוך (1986), פרס יושב ראש הכנסת לאיכות חיים (1983), פרס התנועה למען ארץ ישראל טובה (1988), פרס מסדר "בני ברית" (1988) ותואר ידידת העיר נתניה (1985).

שולמית כצנלסון נפטרה בביתה בנתניה ונטמנה בבית הקברות סנהדריה שבירושלים.

קישורים חיצוניים
----------------

* קורות חייה באתר "מורשת נתניה"
* אביבה רבינוביץ, **שולמית כצנלסון**, באנציקלופדיה לנשים יהודיות (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007461238005171
* VIAF: 7872149068382765730002
* WorldCat: viaf-7872149068382765730002

 |
**סעיף 8** הוא (באנגלית: **Section 8**) כינוי לקטגוריית סעיפים של שחרור מן הכוחות המזוינים של ארצות הברית, כאשר חייל אינו מתאים לשירות בגלל הפרעות נפשיות. כאשר חייל משוחרר מן הכוחות המזוינים של צבא ארצות הברית מסיבות נפשיות, או שהוא מתנהג כמי שיש לו הפרעות נפשיות, אומרים עליו כי "הוא בסעיף 8".

מקור המונח
----------

המונח מגיע מתקנות מספר 615-360 של צבא ארצות הברית במהלך מלחמת העולם הראשונה, שם סעיף 8 פקד על שחרור אלו שאינם כשירים נפשית לשירות צבאי.

בשנת 1950 שחרור בעזרת סעיף 8 ניתן לכל חייל או חיילת שנתגלה כי הם הומוסקסואלים. בנוסף לקלון המתלווה לשחרור על ידי סעיף 8, בוטלו לחיילים הללו הטבות ותיקי מלחמת העולם השנייה.

בצבא האמריקני פסקו מלעשות שימוש בשחרור על פי סעיף 8 כדי לשחרר חיילים מסיבות פסיכולוגיות או פסיכיאטריות ובמקום משתמשים בתקנות ההפרדה 635-200 של השירות הפעיל. בפרק 5, פסקה 13 נכתב כי יש לשחרר את החיילים שאובחנו בצורה רפואית הסובלים מהפרעת אישיות.

הפיכת המונח לנפוץ
-----------------

המונח נעשה נפוץ בעקבות סדרת הטלוויזיה "מ.א.ש", שם רב-טוראי קלינגר ניסה לקבל שחרור בעזרת סעיף 8 אך לבסוף זנח את מאמציו.

גם בסרט "מטאל ג'אקט", המגויס לאונרד לורנס הידוע בכינוי "גומר פייל" הופך לבלתי יציב בעליל כתוצאה מההתעללות של מדריך האימונים.

ראו גם
------

* פרופיל 21

הערות שוליים
------------

1. ↑  "Office of Medical History - Neuropsychiatry in WWII, Chapter 16" (HTML). United States Department of the Army. 1963. נבדק ב-2012-01-04.
2. ↑  "Active Duty Enlisted Administrative Separations" (PDF). United States Department of the Army. 2005-06-05. נבדק ב-2009-01-03.
3. ↑  "M\*A\*S\*H Episode Guide - Radar's Report" (HTML). The editors of TV.com. 1973-09-02. נבדק ב-2011-02-02.
פירוש נוסף ערך זה עוסק בפיסה ריבועית קטנה ושקופה, שמניחים במטול שקופיות. אם התכוונתם לתמונה סטטית עם מידע, ראו שקופית מידע.
שקופית בתוך מסגרת פלסטיק
**שקופית** (באנגלית: Reversal Film ‏; **סרט היפוכי**) הוא סרט צילום ובו דימוי פוזיטיבי שקוף בצבע או בשחור לבן, לרוב הוא חתוך ונתון בתוך מסגרת קרטון או פלסטיק ומיוצר בגדלים שונים, החל מסרט רול בגודל 35 מ"מ ועד לגיליונות של 8x10 אינץ', השימוש בדימוי פוזיטיבי מאפשר לגוונים עשירים הדומים לצבעם במציאות.

השקופית המורכבת באופן בודד משמשת במיוחד עבור הקרנה על גבי מסך באמצעות מקרן שקופיות דבר המאפשר לתמונה להיות נצפית על ידי קהל גדול בבת אחת. צורתה הנפוצה ביותר מגיעה בסרט חתוך של 35 מ"מ עם מסגרת של 2x2 אינץ'. ישנן מעבדות מיוחדות המייצרות שקופיות מתמונות במצלמה דיגיטלית ובפורמטים כדוגמת JPEG או קבצים שמקורם בגרפיקה ממוחשבת.

שקופית משמשת לעיתים גם בסרט קולנוע, בעיקר ב-16 ו-8 מ"מ, במטרה להניב תמונה חיובית במצלמה המקורית בה צולם ומניעת ירידה באיכות כתוצאה מתהליך צילום נגטיבי שיש להעתיקו לפוזיטיבי. ובנוסף, כדי לייצר סרט שניתן להקרינו ישירות במקרן, בלי צורך בעיבודים נוספים.

היסטוריה
--------

בשנת 1903 רשמו האחים לומייר פטנט על צילום צבעוני בצבעים טבעיים, שנקרא "אוטוכרום לומייר" אשר הופץ באופן מסחרי בשנת 1907. בשיטה זו השתמשו בחיבור הצבעים הנראים לעין באמצעות תחליב רגיש לאור אשר ציפה צלוחית או פלטת זכוכית דקה ועליה שכבה של גרגרי עמילן תפוח אדמה צבועים. שיטת הצלוחיות הופסקה בשנות ה-30 ולאחריה נכנסו סרט הצילום הצבעוני המודרני הראשון הקודכרום (1935) של חברת קודאק וכן צלוחיות סרטי הקולנוע של אגפא, אך כל אלה יצאו מייצור וכבר לא היו קיימים בשנת 1961.

סרט הנגטיב המוקדם דרש עלות גבוהה של עיבוד והדפסה, עם איכות צבע בינונית, דהייה מהירה ושינויי צבע שהתגלו לאחר מספר שנים. לכן צלמים חובבים שהיה להם ציוד להקרנת סרטים השתמשו בעיקר בו, גם כי עלות רכישת המקרן קוזזה בצורך להדפיס את הדימויים. אולם החל משנות ה-70 ירדו מחירי ההדפסה ונעשו שיפורים באיכות, כך הפך הנגטיב לשיטה המועדפת על צלמים חובבים. 

עד סביבות 1995 הייתה העדפה לשקופיות צבע בפרסום והשתמשו בה באופן נרחב בצילום מסחרי, עיתונות, ספורט וצילומי טבע, לאחר מכן היא הוחלפה בהדרגה על ידי המדיה הדיגיטלית.

* מקרן שקופיותמקרן שקופיות
* קופסה לאחסון שקופיותקופסה לאחסון שקופיות
* מגדיל שקופיותמגדיל שקופיות
* שקופית בתוך מסגרתשקופית בתוך מסגרת
* ארכיון לאחסון שקופיתארכיון לאחסון שקופית
* יצירת שקופיות על ידי שיבוץ תמונה מסרט צילום במסגרת ייעודיתיצירת שקופיות על ידי שיבוץ תמונה מסרט צילום במסגרת ייעודית

קישורים חיצוניים
----------------

ויקישיתוף מדיה וקבצים בנושא **שקופית** בוויקישיתוף
* תהליך יצירת שקופיות (באנגלית)
* סוגי סרטי צילום (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 4149435-0
* LCCN: sh99001781
* NKC: ph138720

 |
מפרץ סן דייגו וגשר קורונאדו בלילה. מבט מהאי הארבור.
תצלום לוויין. במרכז ניתן לראות את מפרץ סן דייגו וסביבו את מטרופולין סן דייגו-טיחואנה.
**מפרץ סן דייגו** (באנגלית: **San Diego Bay**) הוא מפרץ הממוקם בחופה הדרום מערבי של מדינת קליפורניה שבארצות הברית, בסמוך לעיר סן דייגו.

גאוגרפיה
--------

אורכו של המפרץ 19 ק"מ ורוחבו 3 ק"מ ולחופיו מצויות הערים סן דייגו, נשיונל סיטי, צ'ולה ויסטה, אימפריאל ביץ' וקורונדו.

המפרץ מהווה נמל טבעי, ואחד הנמלים הטבעיים הטובים ביותר בחופה המערבי של צפון אמריקה. מסיבה זו יושב האזור על ידי מתיישבים ספרדים כבר בשנת 1769, והנמל שהוקם, ונקרא נמל סן דייגו פעיל עד ימינו ומהווה אחד הנמלים העיקריים בחוף המערבי של ארצות הברית - יותר משלושה מיליון טונות של מטען עוברים בנמל מדי שנה, וכן למעלה מיליון נוסעים עוברים דרכו מדי שנה. הנמל משמש את צי האוקיינוס השקט של ארצות הברית.

רצועת חוף צרה הנקראת סילבר סטראנד (רצועת הכסף), מפרידה בין המפרץ לבין האוקיינוס השקט. בקצה הצפוני של רצועת החוף, באתר הנקרא נורת' איילנד (האי הצפוני), ממוקם שדה תעופה של צי ארצות הברית, ובבסיס זה עוגנות מספר נושאות מטוסים. סביב המפרץ מצויים מספר בסיסים נוספים של הצי ובהם תחנת הצי סן דייגו, בסיס הצי נקודת לומה, בסיס הצי האמפיבי קורונדו ונקודת באלאסט (בסיס המשמש נמל לצוללות גרעין).

על גדת המפרץ ממוקם שדה התעופה הבינלאומי סן דייגו, וכן המספנות של חברת הפלדה ובניית הספינות הלאומית (National Steel and Shipbuilding Company או בקיצור NASSCO). 

גשר סן דייגו-קורונדו שנבנה בשנת 1969 חוצה את המפרץ.

בחלקו הצפוני של המפרץ מצויים מספר אתרי נופש, ובחלקו הדרומי, הרדוד, ברכות אידוי לאיסוף מלח.

המפרץ, שהיה בעבר שטח מקסיקני, הפך לשטח של ארצות הברית בעקבות הסכם גוודלופ-הידלגו אשר סיים את מלחמת ארצות הברית–מקסיקו בשנת 1848.

קישורים חיצוניים
----------------

ויקישיתוף מדיה וקבצים בנושא **מפרץ סן דייגו** בוויקישיתוף
* ההיסטוריה של סן דייגו
* אתר המוזיאון הימי של סן דייגו
* מפות היסטוריות של המפרץ

  


|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007541785205171
* LCCN: sh88007948
* NARA: 10038177
* SUDOC: 204369681

 |
מפרצים ומעברי ים בעיר ניו יורק: 1. נהר הדסון, 2. איסט ריבר, 3. מצר לונג איילנד, 4. מפרץ ניוארק, 5. מפרץ ניו יורק העליון, 6. מפרץ ניו יורק התחתון, 7. מפרץ ג'מייקה, 8. האוקיינוס האטלנטי
**מפרץ ניוארק** (באנגלית: **Newark Bay**) הוא מפרץ בארצות הברית, המצוי בשפך נהר פאסאיק ונהר הקנסאק אל מפרץ ניו יורק העליון, בין המדינות ניו ג'רזי וניו יורק.

המפרץ מתמלא במי גאות הים, ומקושר אל האוקיינוס האטלנטי באמצעות קיל ואן קול (מצר ים ואן קול) המחבר את המפרץ למפרץ ניו יורק, וכן באמצעות ארתור קיל (מצר ים ארתור) המחבר את המפרץ למפרץ רריטאן.

על גדת המפרץ נמצא נמל ניוארק אליזבת מארין; ממערב למפרץ נמצאות הערים ניוארק ואליזבת, ובמזרחו הערים באיון וג'רזי סיטי שבניו ג'רזי. בדרומו של המפרץ נמצאים סטטן איילנד והאי שוטרז המהווים את רובע סטטן איילנד של העיר ניו יורק.

עומקו של המפרץ מאפשר מעבר מכליות סוחר בו. גשר מפרץ ניוארק עובר מעל המפרץ ומקשר את שתי גדותיו.

קישורים חיצוניים
----------------

ויקישיתוף מדיה וקבצים בנושא **מפרץ ניוארק** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* NARA: 10038129

 |
הדגם הראשון של 127
פיאט 127 ישראלית. דור שני, מודל 1980
**פיאט 127** היא מכונית סופרמיני מבית היצרן "פיאט" האיטלקי. הרכב יוצר בין 1971 ל-1987 והחליף את פיאט 850. המכונית נמכרה בישראל עד 1987 למרות כניסת דגם חדש בשם פיאט אונו בשנת 1983.

היסטוריה
--------

הדגם הראשון יוצר עם שתי דלתות בלבד בשנת 1971 וגרסת סטיישן עם שלוש דלתות הושקה בשנה שלאחר מכן. דגם ה-127 היה חדשני בהציגו (בעקבות הפיאט 128) מבנה של מנוע רוחבי, הנעה קדמית וקפיץ עלים רוחבי במתלה האחורי שחסך מקום רב במכונית. המכונית צוידה במנוע שסתומים עיליים ותיק ומוכח בנפח של 903 סמ"ק. פיאט 127 הייתה אחת ממכוניות המיני הראשונות בעולם וזכתה בפרס על ניצול טוב של הנפח ואחיזת כביש. 80% משטח הרצפה היה נגיש לנוסעים ולמטען. ה-127 הייתה להצלחה מיידית, זכתה בפרס "מכונית השנה" ב-1972 והייתה לאחת המכוניות הנמכרות ביותר באירופה במשך שנים אחדות.

משנת 1971 הועברו מנועי ה"פיאט 127" לדגם המסחרי פיאט 850T.

הדגם השני יצא בשנת 1977 והופיע עם חזית מעוצבת מחדש, חלונות גדולים יותר, חלק אחורי מעוצב מחדש ואפשרות לבחור במנוע גדול יותר בן 1,049 סמ"ק. הדגם השלישי יצא בשנת 1982 והציג שינויים קוסמטיים, מנוע 1301 סמ"ק חדש ועיצוב פנים חדיש יותר. בין השנים 1984 ל-1987 נמכר בישראל הדגם שיוצר בברזיל כ-147, אך כונה בארץ 127.

במצרים הורכב דגם "Nasr 127" (סדרה שלישית) בין השנים 1982–1987.

בשנת 2013 הציג מעצב רכב עצמאי עיצוב מודרני המבוסס על ה-127, בתקווה שחברת פיאט תיצור דגם רטרו למכונית המקורית, בדומה למה שעשתה עבור פיאט 500.

דגמי מכוניות אשר התבססו על "פיאט 127"
-------------------------------------

על בסיס ה-127 יוצר גם טנדרון בשם "פיורינו" עד שנת 1988, אז הוחלף בפיורינו על בסיס פיאט אונו. בשנת 2013 חידשה חברת פיאט את השם פיורינו בטנדרון קטנטן, לאחר שהדגם שהחליף את הפיורינו המקורי גדל עם השנים וקיבל את השם דובלו.

יצרנית כלי הרכב הספרדית **סיאט** הרכיבה את הדגם סיאט פורה (1981–1986), אשר התבסס על דגם ה-"פיאט 127".

דגם ה"פיאט פנורמה" קרוי גם "פיאט 147 פנורמה" (Fiat 147 Panorama), התבסס על "פיאט 147" (אנ') שיוצרה בברזיל (גרסת סטיישן במקום גרסת ההצ'בק), אשר התבססה על גרסת **פיאט 127** אשר יוצרה באיטליה

סדרות
-----

* סדרה ראשונה (יוצר בין השנים 1971–1977)
* סדרה שנייה (יוצר בין השנים 1977–1981)
* סדרה שלישית (יוצר בין השנים 1982–1983. במצרים: 1982–1987)

מנועים
------

* 903 סמ"ק (יוצר בין השנים 1971–1983)
* 1,049 סמ"ק (יוצר בין השנים 1977–1987)
* 1,049 סמ"ק (בדגם ספורט) (יוצר בין השנים 1978–1981)
* 1,301 סמ"ק (יוצר בין השנים 1981–1983
* 1,301 סמ"ק (מנוע דיזל) (יוצר בין השנים 1981–1985)

תצורות
------

* 2 דלתות - סדאן
* 3 דלתות - האצ'בק
* 4 דלתות - סלון (יוצר בספרד)
* 5 דלתות - האצ'בק (יוצר בספרד)
* 3 דלתות - סטיישן (יוצר בברזיל)
* 2 דלתות - קבריולה

ראו גם
------

* פיאט 147

קישורים חיצוניים
----------------

ויקישיתוף מדיה וקבצים בנושא **פיאט 127** בוויקישיתוף

הערות שוליים
------------

1. ↑  פיאט 147 bestcars.uol.com.br/bc/informe-se/passado/historia-fiat-147-spazio-oggi-panorama
2. ↑  "פיאט פנורמה 147" quatrorodas.abril.com.br/noticias/grandes-brasileiros-fiat-panorama

|  |  |
| --- | --- |
| בקרת זהויות עריכת הנתון בוויקינתונים | 
* NKC: ph701983

 |
טיל Kh-29 בתצוגה
**Kh-29** (ברוסית X-29, לפי קוד דיווח נאט"ו **AS-14**) הוא טיל אוויר-קרקע סובייטי בעל טווח של 10-30 קילומטרים. הוא בעל ראש קרב במשקל 320 קילוגרמים וניתן להנחותו למטרה באמצעות לייזר, אור אינפרא אדום, מכ"ם אקטיבי או הנחיית טלוויזיה. הטיל מוצב לרוב על מטוסים מדגם סוחוי Su-24, סוחוי Su-30, מיג 29K וכן מטוסי סוחוי Su-25 מהדגמים T ו-TM.

ייעודו העיקרי של הטיל הוא השמדת עצמים גדולים בשדה הקרב כגון מפעלים, מחסנים וגשרים, אך ניתן להטילו גם על ספינות עד למשקל 10,000 טונות, האנגרים משוריינים למטוסים וכן מסלולי המראה מבטון.

פיתוח
-----

תכנון ופיתוח הטיל החל בשנות השבעים על ידי קבוצת מולניה מאוקראינה, והוביל לתחמושת היחידה מסוג טיל אוויר-קרקע שהקבוצה יצרה. משרד התכנון מולניה הוקצה לטובת המירוץ לחלל וחברת וימפל המשיכה את פיתוח הטיל Kh-29. השיגור הראשון של הטיל התרחש בשנת 1976, ולאחר שיגורי מבחן ומבדקים נוספים רבים הוא הוכנס לשירות בשנת 1980.

עיצוב
-----

צורתו האירודינמית של הטיל Kh-29 מזכירה את צורתו של הטיל R-60 (קוד נאט"ו 'AA-8 'Aphid), שכן משרד התכנון מולינה התמקצע בייצור טילי אוויר-אוויר. יכולת הנחיית הלייזר של הטיל נלקחה מהטיל שקדם לו Kh-25 (נאט"ו AS-10) ויכולת ההנחיה מטלוויזיה מהטיל Kh-59 (נאט"ו AS-13).

הטיל הושווה למקבילו האמריקאי AGM-65 מאבריק, אם כי טיל המאבריק קטן בהרבה לעומת ה-Kh-29 ושוקל פחות ממחצית ממקבילו הרוסי.

היסטוריה מבצעית
---------------

הטיל מדגם Kh-29 נכנס לשירות בחיל האוויר הסובייטי בשנת 1980 ומאז יוצא למדינות רבות. 

בטילים מהדגם Kh-29L נעשה שימוש במעורבות הרוסית במלחמת האזרחים בסוריה בשנת 2015, טילים אלו הותקנו על מטוסים מדגם סוחוי Su-34 וסוחוי Su-24.

כמו כן נעשה שימוש בטיל במלחמת האזרחים השנייה בלוב. כוחותיו של מועמר קדאפי השתמשו בטיל בגרסתו הלא-מונחית. הטילים שוגרו ממשאיות שיגור והוסרו מהם הכנפיים והמאזנות כדי להשיג יכולת לשיגור מרוחק יותר.

אזורי פעילות
------------

 אזורי פעילות מבצעית, בעבר באדום ובהווה בכחול
### בשירות כיום

* חיל האוויר הרוסי
* חיל האוויר ההודי
* חיל האוויר האלג'יראי
* חיל האוויר הבלארוסי
* חיל האוויר הבולגרי
* חיל האוויר הגאורגי
* חיל האוויר האינדונזי
* חיל האוויר האיראני
* חיל האוויר המלזי המלכותי
* חיל האוויר של צבא השחרור העממי
* חיל האוויר הפולני
* חיל האוויר הסורי
* חיל האוויר האוקראיני
* חיל האוויר הפרואני
* חיל האוויר הונצוואלי
* חיל האוויר הווייטנאמי

### בשירות בעבר

* חיל האוויר הצ'כוסלובקי
* חיל האוויר של גרמניה המזרחית
* חיל האוויר ההונגרי
* חיל האוויר העיראקי
* חיל האוויר הלובי
* חיל האוויר הסלובקי
* חיל האוויר הסובייטי

קישורים חיצוניים
----------------

ויקישיתוף מדיה וקבצים בנושא **Kh-29** בוויקישיתוף
ציור המתאר את שלושת הנסיכים מ-1341. משמאל: נסיך מיינץ, נסיך טריר, נסיך פפאלץ
**סמל ריינלנד-פפאלץ** (בגרמנית: **Landeswappen von Rheinland-Pfalz**) הוא סמלה הרשמי של המדינה הגרמנית ריינלנד-פפאלץ. הסמל נקבע בחוקת המדינה ב-1948 ומתבסס על סמלי הנסיכויות של האימפריה הרומית הקדושה שבשטחיהן עומדת המדינה כיום.

תיאור
-----

הסמל מורכב ממגן מעוגל בתחתיתו שמחולק לשלושה חלקים: החלק הימני הוא צלב גאורגיוס הקדוש שהיה סמלו של ארכיבישוף והנסיך הבוחר של טריר, העיר ההיסטורית במחוז. השימוש בסמל הופיע כבר בחותם הארכיבישוף מ-1273. החלק השמאלי מראה גלגל לבן בשדה אדום שהיה סמלו של ארכיבישוף והנסיך הבוחר של מיינץ. הסמל מתועד כבר מהמאה ה-13 כשיש בו שני גלגלים כפי שמופיע בסמל העיר היום. החלק המרכזי מראה אריה זהוב בעל טפרים ולשון אדומים זקוף בשדה שחור המסמל את נסיך פפאלץ.  

הציצה היא "כתר העם" המסמלת את שלטון העם שבא במקום השלטון המלוכני והוא מעוטר בעלי גפן, אחד מתוצריו החשובים של האזור.

* סמל טריר סמל טריר
* סמל מיינץסמל מיינץ
* סמל פפאלץסמל פפאלץ

ראו גם
------

* דגל ריינלנד-פפאלץ

קישורים חיצוניים
----------------

* הסמל באתר המדינה

| סמלי גרמניה |
| --- |
| גרמניה | הסמל הלאומי |  |
| סמלי המדינות | באדן-וירטמברג • בוואריה • ברלין • ברנדנבורג • ברמן • המבורג • הסן • חבל הסאר • מקלנבורג-מערב פומרניה • נורדריין-וסטפאליה • סקסוניה • סקסוניה-אנהלט • סקסוניה התחתונה • ריינלנד-פאלץ • שלזוויג-הולשטיין • תורינגיה |
| סמלים היסטוריים | סמל באדן • סמל פרוסיה • סמל גרמניה המזרחית |
**Kill at Will** הוא מיני-אלבום בו שבעה שירים של הראפר אייס קיוב. האלבום הופץ בשנת 1991, זמן קצר לאחר AmeriKKKa's Most Wanted. במהרה הגיע האלבום לסטטוס אלבום זהב במכירות, ושנה מאוחר יותר, הגיע לסטטוס פלטינה. באלבום מופיע גם רמיקס לסינגל "Endangered Species" מהאלבום הקודם של אייס קיוב. Kill at Will נחשב על ידי מעריציו של אייס קיוב בין היצירות הטובות ביותר שלו.

האלבום כולל שניים מהשירים המפורסמים של אייס קיוב, *Jackin' for Beats* ו-*Dead Homiez*. השיר Dead Homiez היה הסינגל השני בקריירת הסולו של אייס קיוב. השיר מתמודד עם האלימות, מוות, ובעיות חברתיות בשכונות הקשות והוא במהותו הקדשה לכל אלו שנרצחו בשכונות אלו. מאוחר יותר זכה השיר לתשבחות מצד ראפרים ומבקרים, והוא אחד משירי ההיפ הופ הראשונים שמתמודדים עם נושאים אלו.

רשימת שירים
-----------


| מס' | שם | משך |
| --- | --- | --- |
| 1. | (Endangered Species (Tales from the Darkside) (Remix) | 4:11 |
| 2. | Jackin' for Beats | 2:57 |
| 3. | (Get off My Dick and Tell Yo Bitch to Come Here (Remix | 3:38 |
| 4. | The Product | 3:35 |
| 5. | Dead Homiez | 3:55 |
| 6. | (JD’s Gaffilin’ (Part 2 | 0:36 |
| 7. | !!!I Gotta Say What Up | 3:06 |

קישורים חיצוניים
----------------

* MusicBrainz Kill at Will באתר MusicBrainz
* Discogs Kill at Will באתר Discogs

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: 4483b97c-5203-3ea0-8b55-f64384431fb7

 |
**יומרה קטלנית: מדוע סוציאליזם לא יכול לעבוד** הוא ספר שנכתב על ידי הכלכלן והפילוסוף הפוליטי פרידריך האייק ונערך על ידי הפילוסוף ויליאם וורן בארטלי. הספר פורסם לראשונה בשנת 1988 בהוצאת אוניברסיטת שיקגו.

קיצור
-----

בספר זה, האייק שואף להפריך את הסוציאליזם על ידי הוכחתו כי תיאוריות סוציאליסטיות אינן רק שגויות מבחינה לוגית, אלא שגם הנחות היסוד שלהן אינן נכונות. לדברי האייק, התרבויות גדלו משום שמסורות חברתיות ייחסו חשיבות לקניין פרטי, מה שהוביל להתרחבות, לסחר, ובסופו של דבר למערכת הקפיטליסטית המודרנית, אותה הוא מכנה הסדר המורחב.  האייק אומר שהדבר מפגין פגם מרכזי במחשבה הסוציאליסטית, שרק שינויים שתוכננו בכוונה יכולים להיות היעילים ביותר. כמו כן, לדבריו כלכלות סטטיסטיות (למשל, "סוציאליסטיות") אינן יכולות להיות יעילות מכיוון שנדרש ידע מפוזר בכלכלה מודרנית. בנוסף, האייק טוען כי מכיוון שהציוויליזציה המודרנית וכל מנהגיה ומסורותיה הובילו באופן טבעי לסדר הנוכחי ונדרשים להמשך דרכו, שינויים מהותיים במערכת המנסים לשלוט בה נידונים להיכשל מכיוון שהם בלתי אפשריים או בלתי קיימים. בתרבות המודרנית. אותות מחירים הם האמצעי היחיד המאפשר לכל מקבל החלטות כלכלי להעביר ביניהם ידע שבשתיקה או ידע מפוזר כדי לפתור את בעיית החישוב הכלכלי .

שנויותו במחלוקת
---------------

יש ויכוח מלומד על מידת ההשפעה של ויליאם וורן ברטלי על העבודה.  באופן רשמי, בארטלי היה העורך שהכין את הספר לפרסום לאחר שהאייק חלה ב -1985. עם זאת, הכללת חומרים מנקודת מבטו הפילוסופית של ברטלי וציטוטים שאנשים אחרים סיפקו לברטלי  הובילו לשאלות לגבי כמה מהספר נכתב על ידי האייק והאם האייק ידע על החומר שנוסף. ברוס קלדוול חושב שהראיות "מצביעות בבירור על מסקנה שהספר היה תוצר יותר מהעט של [ברטלי] מאשר של האייק.. .. ייתכן שברטלי כתב את הספר ".

ראו גם
------

* פליביליזם
* היד הנעלמה

קישורים חיצוניים
----------------

* אתר למנויים בלבד עפרי אילני, "יומרה קטלנית": לפי ההוגה החשוב של הימין הכלכלי, לאנשים אין אפילו זכות לחיים, באתר הארץ, 27 בינואר 2021
* יומרה קטלנית, באתר OCLC (באנגלית)

הערות שוליים
------------

1. ↑  Hayek, Friedrich (1988). *The Fatal Conceit*. University of Chicago Press.
2. ↑  Hayek, F.A. "The Fatal Conceit: The Errors of Socialism". The University of Chicago Press. 1991. p. 6.
3. ↑  Alan Ebenstein. "The Fatal Deceit". Liberty. אורכב מ-המקור ב-2008-06-22. נבדק ב-2008-07-06.
4. ↑  Friedman, Jeffrey (1998). "What's Wrong with Libertarianism?". *Critical Review*. Summer 1998: 463.
5. ↑  *Karl Popper, a Centenary Assessment Vol. 1: Life and Times, and Values in a World of Facts*, p. 120
**כנסיית הזיכרון ג'ורג' הקדוש** (באנגלית: **Saint George's Memorial Church**) היא כנסייה אנגליקנית, השוכנת בעיר איפר שבבלגיה. היא מוקדשת להנצחת זכרם של חללי צבאות חבר העמים הבריטי, שנפלו בקרבות סביב העיר במלחמת העולם הראשונה. זוהי אחת משתי האנדרטאות העיקריות בעיר לנופלים, יחד עם אנדרטת שער מנן.

הקמת הכנסייה
------------

הרעיון להקים כנסייה אנגליקנית באיפר עלה כבר בשנת 1919. בשנה שלאחר מכן הוקמה **ליגת איפר** (שיושב הראש שלה היה הפילדמרשל פרנץ', שפיקד על הכוחות הבריטים באירופה בשנים 1914-‏1916). היא נטלה את קידום הרעיון לידיה במטרה להקים כנסייה לזכר מאות אלפי הנופלים סביב העיר, שתשרת גם את קרוביהם אשר יפקדו את האזור. בשנת 1924 החלה הליגה לגייס תרומות להקמת הכנסייה ופנתה לאדריכל רג'ינלד בלומפילד - מהאדריכלים שתכננו את אנדרטאות האימפריה הבריטית למלחמה באירופה - על מנת שיכין לה תוכנית. מספר אתרים להקמת הכנסייה נבחנו ובהם שער ליל - מבוא העיר הדרומי הפונה אל הדרך לעיר ליל שבצרפת, אך לבסוף נמצא מגרש מתאים לבנייה במרכז העיר. ב-1927 החלה הבנייה והכנסייה - ביחד עם בית ספר לילדים בריטים שנבנה לצידה - נחנכו על ידי הבישוף מפולהאם ב-24 במרץ 1929.

לאחר פרוץ המערכה על בלגיה וצרפת במאי 1940 נסגר בית הספר שליד הכנסייה ו-100 תלמידיו פונו לבריטניה. הוא לא נפתח שוב. במהלך ארבע שנות הכיבוש הגרמני של בלגיה החביאו תושבי איפר רבים מפריטי הזיכרון של הכנסייה לבל ייבזזו. הכנסייה לא נפגעה במהלך הכיבוש.

הכנסייה
-------

הכנסייה היא מבנה לבנים מלבני בעל גג רעפים משופע. צריח ובו הכניסה למבנה צמוד אליו מצפון ואל חלקו האחורי, ממערב, צמודה קפלה מעוגלת.

אולם הכנסייה מכיל כ-200 מקומות ישיבה. הוא מעוטר בפריטי זיכרון רבים לנופלים במלחמה, שרבים מהם נתרמו לכנסייה על ידי ארגונים, משפחות ויחידים. הם כוללים 11 חלונות ויטראז', דגלים לאומיים וצבאיים, כ-400 לוחיות זיכרון - לחיילים, לקבוצות של חיילים וליחידות, ואף כריות כריעה למתפללים שעליהן רקומים סמלי יחידות צבאיות. לוחיות זיכרון חדשות מתווספות לאולם דרך קבע.

בשנת 2017, במסגרת אירועי מלאת מאה שנה למלחמת העולם הראשונה, הותקנה בצריח הכנסייה מערכת של שמונה פעמונים חדשים.

הכנסייה מקיימת אירועים שונים, ששיאם בטקס הזיכרון הנערך בה מדי שנה ב-11 בנובמבר, יום שביתת הנשק במלחמת העולם הראשונה.

גלריה
-----

* מראה חלקי של אולם הכנסייהמראה חלקי של אולם הכנסייה
* חלון ויטראז' בכנסייהחלון ויטראז' בכנסייה
* דגלים באולם הכנסייהדגלים באולם הכנסייה
* פרוטומה ולוח זיכרון בכנסייה לפילדמרשל פרנץ'פרוטומה ולוח זיכרון בכנסייה לפילדמרשל פרנץ'

קישורים חיצוניים
----------------

ויקישיתוף מדיה וקבצים בנושא **כנסיית הזיכרון ג'ורג' הקדוש** בוויקישיתוף
* אתר הכנסייה
* הכנסייה, באתר The Great War